ජාතික ක්‍රීඩාව නඟාසිටුවීම තුළින් යොවුන් පරපුරට බිම් මට්ටමේ සිට සම්බන්ධ වීමේ හැකියාවක් ඇතිවීම මේ වර්ධනයට හේතු වී ඇතැයි වොලිබෝල් සම්මේලනයේ සභාපති ඇමැති ඩිලාන් පෙරේරා මහතා වැඩිදුරටත් පෙන්වා දුන්නේය.ඩයලොග් ආසියාටා ප්‍රධාන විධායක හා අධ්‍යක්‍ෂ හාන්ස් විජේසූරිය මහතා පැවැසුවේ ජාතික ක්‍රීඩාව නඟාසිටුවීමට ඩයලොග් ආයතනය කවදත් සහය ලබාදීමට සූදානම් බවය.මෙහිදී අදහස් දැක්වූ වොලිබෝල් සම්මේලනයේ උප සභාපති හා තැපැල් ඇමැතිවරයාගේ සම්බන්ධීකරණ ලේකම් බණ්ඩාර හේරත් මහතා පැවැසුවේ අනුග්‍රහකයන් නොමැති කාලයේ ජාතික ක්‍රීඩාව නැංවීමට ඩයලොග් සමාගම ඉදිරිපත් වීම අමතක කළ නොහැකි බවය.